Source: http://www.legex.ro/Ordin-6156-2016-151081.aspx
Timestamp: 2020-07-08 23:20:56+00:00
Document Index: 18803567

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

Ordinul 6156/2016 | Legislatie gratuita
Ordin 6156 2016 a se vedea Ordin 3855 2016
Ordin 6156 2016 modificat de Legea 4866 2019
Ordin 6156 2016 modificat de Ordin 4174 2018
Ordin 6156 2016 modificat si completat de Ordin 3873 2017
Ordinul Nr.6156 din 22.12.2016
privind organizarea şi desfăşurarea anului pregătitor de limbă română pentru cetăţenii străini
ACT EMIS DE: Ministerul Educatiei Nationale si Cercetarii Stiintifice
ACT PUBLICAT ÎN MONITORUL OFICIAL NR. 9 din 05 ianuarie 2017
În baza prevederilor art. 3 şi ale art. 192 alin. (2) din Legea educaţiei naţionale nr. 1/2011, cu modificările şi completările ulterioare,în baza prevederilor Ordonanţei de urgenţă a Guvernului nr. 75/2005 privind asigurarea calităţii în educaţie, aprobată cu modificări prin Legea nr. 87/2006, cu modificările şi completările ulterioare;în conformitate cu Ordinul ministrului educaţiei naţionale şi cercetării ştiinţifice nr. 3.855/2016 privind aprobarea Metodologiei de primire la studii şi şcolarizare a cetăţenilor străini în unităţile de învăţământ preuniversitar/instituţiile de învăţământ superior de stat şi particular acreditate în anul şcolar/universitar 2016-2017,în conformitate cu Ordinul ministrului educaţiei naţionale şi cercetării ştiinţifice nr. 3.775/2016 privind aprobarea Metodologiei de primire la studii şi şcolarizare a cetăţenilor străini pe locuri fără plata taxelor de şcolarizare, dar cu bursă, în instituţiile de învăţământ superior de stat acreditate,în baza Hotărârii Guvernului nr. 34/1999 privind înfiinţarea Institutului Limbii Române, cu modificările şi completările ulterioare,în baza Hotărârii Guvernului nr. 44/2016 privind organizarea şi funcţionarea Ministerului Educaţiei Naţionale şi Cercetării Ştiinţifice, cu modificările şi completările ulterioare,ministrul educaţiei naţionale şi cercetării ştiinţifice emite prezentul ordin. Articolul 1Începând cu anul universitar 2017-2018, anul pregătitor de limba română pentru cetăţenii străini care doresc să se înscrie la programe de studii în limba română în învăţământul universitar sau postuniversitar se organizează şi funcţionează în instituţiile de învăţământ superior acreditate, în urma evaluării în vederea autorizării de funcţionare provizorie/ acreditării realizate de Agenţia Română de Asigurare a Calităţii în Învăţământul Superior (ARACIS), în baza metodologiei-cadru proprii. Articolul 2Anul pregătitor de limba română pentru cetăţenii străini este un program de studii universitare cu durata de minimum 28 de săptămâni de activităţi didactice (60 de credite ECTS), care se finalizează cu un examen de evaluare a competenţelor de limba română pentru nivelul minim B1, definit conform Cadrului european comun de referinţă pentru învăţarea limbilor. Articolul 3(1) Examenul de finalizare a anului pregătitor se desfăşoară în instituţiile de învăţământ superior care au organizat programul de studii, în conformitate cu regulamentul aprobat de Ministerul Educaţiei Naţionale şi Cercetării Ştiinţifice la propunerea Institutului Limbii Române, după consultarea cu instituţiile de învăţământ superior acreditate şi în conformitate cu metodologia proprie aprobată de către senatul instituţiei organizatoare.(2) Institutul Limbii Române constituie registrul naţional de evaluatori din care vor fi selectaţi membrii externi în comisiile de evaluare pentru examenul de finalizare a programului, prin consultare cu instituţiile de învăţământ superior acreditate.(3) Instituţiile organizatoare de an pregătitor de limba română eliberează candidaţilor care au promovat examenul final un certificat de absolvire a anului pregătitor de limba română şi un supliment descriptiv, în conformitate cu normele în vigoare. Articolul 4(1) Instituţiile de învăţământ superior care asigură programe de limba română pentru cetăţeni străini, cuprinse în anexa nr. 1 la Ordinul ministrului educaţiei naţionale şi cercetării ştiinţifice nr. 3.855/2016, vor parcurge procedura de evaluare externă în vederea acreditării acestor programe de către ARACIS, până la data de 30 septembrie 2017.(2) Instituţiile de învăţământ superior care nu figurează în anexa nr. 1 la Ordinul ministrului educaţiei naţionale şi cercetării ştiinţifice nr. 3.855/2016 şi doresc să organizeze programe de limba română pentru cetăţeni străini vor putea derula aceste programe numai după acreditarea acestora de către ARACIS. Articolul 5Cetăţenii străini care au dobândit competenţe de limba română în contexte nonformale sau informale pot obţine certificarea acestor competenţe printr-o evaluare în vederea obţinerii atestatului de competenţă lingvistică (nivel minim B1). Evaluarea şi atestarea se pot organiza, în baza unor proceduri transparente, în instituţiile de învăţământ superior acreditate din ţară care organizează anul pregătitor de limba română pentru cetăţenii străini sau în străinătate, prin lectoratele de limba română ale Institutului Limbii Române sau prin Institutul Cultural Român. Articolul 6Taxa de evaluare a programului pregătitor de limba română pentru cetăţeni străini se stabileşte prin decizie a Biroului executiv al Consiliului ARACIS. Articolul 7Direcţia generală învăţământ superior, Direcţia generală relaţii internaţionale şi afaceri europene, Institutul Limbii Române, Centrul Naţional de Recunoaştere a Diplomelor, Agenţia Română de Asigurare a Calităţii în Învăţământul Superior şi instituţiile de învăţământ superior acreditate vor duce la îndeplinire prevederile prezentului ordin. Articolul 8Prezentul ordin se publică în Monitorul Oficial al României, Partea I. Ministrul educaţiei naţionale şi cercetării ştiinţifice, Mircea Dumitru
COMENTARII la Ordinul 6156/2016
Momentan nu exista niciun comentariu la Ordinul 6156 din 2016
Alte acte pe aceeaşi temă cu Ordin 6156/2016
Ordin 3855 2016
Legea 4866 2019
Ordin 4174 2018
Ordin 3873 2017